Korrupte polisiebeampte gevonnisFoto: SAPD, Facebook Landdros Sabrina Sonnenberg het Daniel Fortuin (59) in die gespesialiseerde handelsmisdaadhof in Bellville tot vyf jaar tronkstraf gevonnis. Fortuin het skuldig gepleit aan aanklagte wat geformuleer is ingevolge die Wet op die Voorkoming en Bestryding van Korrupte Bedrywighede. Fortuin is ook bykomend tot die vyf jaar tronkstraf, tot ŉ boete van R200 000 of ŉ verdere twee jaar tronkstraf gevonnis. Volgens ŉ pleitooreenkomsdokument het Fortuin omkoopgeld van R500 van ŉ motorverkoopsman begin aanvaar om op bedrieglike wyse klaringsertifikate uit te reik vir motors wat nie geïnspekteer is nie. Volgens die dokument was daar 91 transaksies tussen Abrahams en Fortuin en is minstens 20 klaringsertifikate uitgereik.